
	1.
	Noteikumu projekts
15. Personas profesionālās kvalifikācijas atzīšanai ārvalstīs nepieciešamajos dokumentos ārsta, māsas, vecmātes, zob­ārsta, farmaceita, arhitekta un veterinār­ārsta profesijā ietver arī norādi uz to Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu normu, kurai atbilst kompetentās institūcijas izsniegtais dokuments.
	Iebildums
Atkārtoti aicinām precizēt noteikumu projekta 15 .punktu, piemēram, paredzot, ka dokumentos iekļauj informāciju (informatīvu norādi) par Eiropas Savienības tiesību aktu normām, kas attiecas un profesionālās kvalifikācijas atzīšanu šajās profesijās.
Kā jau minējām sākotnējā atzinumā, Eiropas Savienības direktīvu normām nav tiešas iedarbības, izņemot īpašus gadījumus, kad dalībvalsts nav izpildījusi savu pienākumu atbilstoši pārņemt direktīvu normu, kas paredz privātpersonas tiesības, un sekojoši privātpersonai rodas tiesības pieprasīt konkrētas direktīvas normas tiešu vertikālu piemērošanu. Līdz ar to norāde "Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu normu, kurai atbilst kompetentās institūcijas izsniegtais dokuments" nav korekta.
Varam atbalstīt pieeju, ka profesionālās kvalifikācijas atzīšanas dokumentos, kas tiek iesniegti ārvalstu institūcijās, ir lietderīgi norādīt attiecīgās direktīvas vai cita Eiropas Savienības tiesību akta normas, tomēr šādai norādei direktīvu gadījumā ir informatīvs raksturs. 
Vēršam uzmanību arī uz to, ka direktīvas 2005/36/EK 50. panta 2. punkts, ar kuru izziņā pamatota noteikumu projekta 15. punkta redakcija, paredz, ka "Pamatotu šaubu gadījumā uzņēmēja dalībvalsts var prasīt no attiecīgās dalībvalsts kompetentajām iestādēm šajā citā dalībvalstī izsniegto apliecinājumu un kvalifikāciju apliecinošo dokumentu autentiskuma apstiprinājumu, kā arī - attiecīgos gadījumos - tā fakta apstiprinājumu, ka saņēmējs attiecībā uz šīs sadaļas III nodaļā minētajām profesijām ir atbilst minimālajiem apmācības nosacījumiem, kas noteikti, attiecīgi, 24., 25., 28., 31., 34., 35., 38., 40., 44. un 46. pantā." Citiem vārdiem, direktīva neparedz dalībvalstu pienākumu pamatot atzīšanas lēmumus ar direktīvas normām vai obligāti iekļaut šādas atsauces atzīšanas dokumentos. 
Piedāvātā redakcija
-
	Andra Reinfelde (TM)

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Atkārtoti aicinām precizēt anotācijas 5.4. apakšpunkta 1. tabulā norādīto informāciju, piemēram, ņemot vērā izziņā norādīto, ka noteikumu projekta 15. punktā ietvertais regulējums izriet no Direktīvas 2005/36/EK 50. panta 2. punkta.
Tāpat, ņemot vērā, ka noteikumu projekta informatīvajā atsaucē norādīta arī Padomes 1977. gada 22. marta Direktīva 77/249/EEK, lai atvieglotu advokātiem pakalpojumu sniegšanas brīvības efektīvu izmantošanu, lūdzam 1. tabulā norādīt arī šīs dirketīvas normas, kas pārņemtas noteikumu projektā.

